text: 
  Det underjordiske hospital er et besøg værd. Jersey var sammen med de
   andre kanaløer besat under Anden Verdenskrig. Her gravede bl.a. 
  russiske krigsfanger gennem klipperne et tunnel-anlæg. Det blev aldrig 
  færdigt, men næsten en kilometer tunnel blev fuldført.
  
  I første omgang blev tunnelerne bl.a. brugt som artilleridepot. Men 
  senere blev der indrettet underjordisk hospital. Det kom aldrig i brug
  . Nu kan man se, hvordan det så ud, da tyskerne trak sig tilbage. 
  Resten er en stor udstilling om Anden Verdenskrig på Jersey.
  
  I det hele taget vrimler det med museer på Jersey: Bunker-museum, 
  motor-museum, museum med dampmotorer, militær-museum og det nyindrettede 
  Jersey-museum for bare at nævne nogle få.
  
  Aldrig har jeg set så meget historie om et område på størrelse på 
  Samsø, hvor der bor lige så mange mennesker som i Randers, og hvor 
  kun halvdelen af dem er Jersey-boere.
  
  Øens nyeste turistattraktion får for alvor historie-ballonen til at 
  stige til vejrs. For otte millioner pund er byttet " Living Legend ",
   hvor man bliver ført gennem hele historien med billeder, lyd, tåge, 
  lyn, torden, storm og andre effekter.
  
  
  
  